നെടുംകുന്നത്ത് കൂടുതല് നിയന്ത്രണങ്ങള് നെടുംകുന്നം: പഞ്ചായത്തില് കോവിഡ് ടെസ്റ്റ് പോസിറ്റിവിറ്റി നിരക്ക് ഉയര്ന്നതോടെ കൂടുതല് നിയന്ത്രണങ്ങള് ഏര്പ്പെടുത്തി. പഞ്ചായത്ത് അധികൃതര്, ആരോഗ്യവകുപ്പ്, പോലീസ്, വിവിധ രാഷ്ട്രീയ പാര്ട്ടി നേതാക്കള് തുടങ്ങിയവരുടെ നേതൃത്വത്തിലാണു തീരുമാനം. പഞ്ചായത്തിലെ വ്യാപാര സ്ഥാപന ഉടമകള്, ജീവനക്കാര്, ഓട്ടോടാക്സി തൊഴിലാളികള് തുടങ്ങിയവര് 15 ദിവസം കൂടുന്പോള് കോവിഡ് ടെസ്റ്റ് നടത്തി സര്ട്ടിഫിക്കറ്റുകള് കരുതണം. വ്യാപാര സ്ഥാപനങ്ങളില് ആളുകള് കൂട്ടംകൂടിയാല് കട ഉടമയ്ക്കെതിരേ നടപടി സ്വീകരിക്കും. കുട്ടികളും യുവാക്കളും കൂട്ടം കൂടുന്നതും കളിക്കുന്നതും നിരോധിച്ചു. പൊതുനിരത്തില് മുറുക്കി തുപ്പുന്നവര്ക്കെതിരേ നടപടി സ്വീകരിക്കും. പഞ്ചായത്ത് പ്രസിഡന്റ് ബീനാ നൗഷാദ് അധ്യക്ഷത വഹിച്ചു. വൈസ്പ്രസിഡന്റ് രവി സോമന്, മേഴ്സി റെന്, മാത്യു വര്ഗീസ്, രാജമ്മ രവീന്ദ്രന്, വി.എം. ഗോപകുമാര് തുടങ്ങിയവര് പങ്കെടുത്തു.